recursal/SuperWikiNEXT-32B huggingface dataset:
ความหมายของข้อมูล สารสนเทศ และความรู้
-------------------------------------

ศัพท์คำว่าข้อมูล สารสนเทศ และความรู้ บ่อยครั้งถูกใช้แทนมโนทัศน์ที่ทับซ้อนกัน ระดับของภาวะนามธรรมคือความแตกต่างหลักที่จะนำมาพิจารณา ข้อมูลคือระดับของภาวะนามธรรมต่ำที่สุด สารสนเทศอยู่ในระดับถัดไป และสุดท้ายความรู้คือระดับสูงที่สุดในสามสิ่งนี้ 
ข้อมูลโดยตัวมันเองนั้นไม่มีความหมายอะไร เมื่อข้อมูลกลายเป็นสารสนเทศ มันจะต้องถูกตีความและมีความหมายเกิดขึ้น ตัวอย่างเช่น ความสูงของยอดเขาเอเวอเรสต์โดยทั่วไปถือว่าเป็นข้อมูล หนังสือเกี่ยวกับลักษณะภูมิประเทศของยอดเขาเอเวอเรสต์ก็อาจถือว่าเป็นสารสนเทศ และรายงานเกี่ยวกับสารสนเทศเชิงปฏิบัติ เรื่องเส้นทางที่ดีที่สุดในการปีนยอดเขาเอเวอเรสต์ก็เรียกได้ว่าเป็นความรู้

เบย์นอน-เดวีส์ใช้มโนทัศน์ของป้ายเพื่อแยกแยะระหว่างข้อมูลกับสารสนเทศ กล่าวคือ ข้อมูลคือสัญลักษณ์ต่าง ๆ ในขณะที่สารสนเทศจะเกิดขึ้นเมื่อสัญลักษณ์เหล่านั้นใช้อ้างถึงบางสิ่งบางอย่าง

อ้างอิง
-------

1. ↑  
Akash Mitra (2011). "Classifying data for successful modeling".
2. ↑  
P. Beynon-Davies (2002). *Information Systems: An introduction to informatics in organisations*. Basingstoke, UK: Palgrave Macmillan. ISBN 0-333-96390-3.
3. ↑  
P. Beynon-Davies (2009). *Business information systems*. Basingstoke, UK: Palgrave. ISBN 978-0-230-20368-6.
**วัดกำแพงบางจาก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงปากคลองภาษีเจริญ เขตภาษีเจริญ กรุงเทพมหานคร

ประวัติ
-------

วัดกำแพงบางจากไม่ปรากฏหลักฐานแน่ชัดว่าสร้างขึ้นในสมัยใด มีระบุการตั้งวัดในปี พ.ศ. 2367 ได้รับพระราชทานวิสุงคามสีมาในปี พ.ศ. 2393 สันนิษฐานว่าคงมีมาตั้งแต่สมัยอยุธยา เล่ากันว่า จีนสือ ขุนนางเชื้อสายจีนในกรมท่าซ้าย น่าจะเป็นผู้ออกทุนทรัพย์ในการบูรณะวัด การปฏิสังขรณ์ครั้งใหญ่หลายครั้ง โดยเฉพาะในสมัยรัชกาลที่ 3 และรัชกาลที่ 5 ปรากฏนามของพระพิศาลผลพานิช

หลวงพ่อบุษราคัม พระประธานในอุโบสถ
จิตรกรรมฝาผนังเรื่องพระเนมิราชในอุโบสถ
หลวงพ่อวัดบ้านแหลมจำลอง

อาคารเสนาสนะ
------------

อุโบสถเป็นศิลปะสมัยอยุธยาตอนปลาย ภายในอุโบสถมีภาพจิตรกรรมฝาผนังที่เกี่ยวข้องกับสัณฐานของโลกตามคติไตรภูมิ มีภาพทศชาติชาดกตามคติโบราณ สิ่งน่าสนใจคือ ภาพเสาธงสัญญาณของประเทศเดนมาร์ก บริเวณป้อมป้องปัจจามิตร ซึ่งแสดงให้เห็นถึงการค้าขายกับต่างชาติในอดีต ภายในอุโบสถประดิษฐานพระประธาน เป็นพระพุทธรูปปางมารวิชัย นาม *หลวงพ่อบุษราคัม* ได้รับการบูรณะซ่อมแซมพระพุทธรูปนี้ในสมัยรัชกาลที่ 3 นอกจากนี้ ภายในพระวิหารยังมีหมู่พระพุทธรูปที่เป็นพระยืนและพระพุทธรูปปางห้ามญาติ ห่มจีวรลวดลายวิจิตรงดงาม พระพักตร์แบบหน้าหุ่น ไม่มีพระถัน เป็นพระพุทธรูปในสมัยรัชกาลที่ 3 ลานหน้าพระอุโบสถ ด้านซ้ายและด้านขวามีพระวิหารหลังเล็กอยู่ข้างละหลัง หลังหนึ่งเป็นที่ประดิษฐานหลวงพ่อบ้านแหลมจำลอง ส่วนวิหารอีกฝั่ง ถูกปิดตายมากว่า 80 ปี ภายในวิหารปิดตายมีพระพุทธรูปโบราณจำนวนมากทั้งทำจากสัมฤทธิ์และไม้ ส่วนใหญ่เป็นพระพุทธรูปยืนปางห้ามสมุทร พระพุทธรูปปางมารวิชัย บางส่วนเป็นพระพุทธรูปทรงเครื่องซึ่งเป็นที่นิยมในสมัยรัตนโกสินทร์

ในวัดมีเจดีย์ย่อมุมไม้สิบสอง 7 องค์ ประกอบด้วยเจดีย์ย่อมุมไม้สิบสองขนาดใหญ่ มี 2 องค์ องค์แรกอยู่ด้านทิศใต้ของพระอุโบสถ ฐานเจดีย์ด้านนอกตั้งอยู่เสมอกับแนวกำแพงกั้นเขตพุทธาวาส องค์ที่สองอยู่ในเขตรั้วชาวบ้านบริเวณปากคลองบางจากฝั่งตะวันตก (บ้านศิลปิน) เจดีย์ทั้งสองมีความสูงประมาณ 10 เมตร ปัจจุบันมีสภาพชำรุดทรุดโทรม

อ้างอิง
-------

1. ↑  "รายงานทะเบียนวัด" (PDF). คลังข้อมูลเก่าเก็บจากแหล่งเดิม (PDF)เมื่อ 2017-10-13. สืบค้นเมื่อ 2020-09-30.
2. ↑  "ย่านวัดกำแพง เขตภาษีเจริญ". *กรุงเทพมหานคร*.[*ลิงก์เสีย*]
3. ↑  "เช็กอิน 'คลองบางหลวง' นั่งเรือ ช้อปปิ้ง จิบกาแฟ ให้อาหารปลา และชมงานศิลปะริมคลอง". *ไทม์เอาต์*. 6 มกราคม 2563.
4. ↑  "วัดกำแพง คลองบางจาก". *Museum Thailand*.

วิกิมีเดียคอมมอนส์มีสื่อที่เกี่ยวข้องกับ **วัดกำแพงบางจาก**
**ซุนเซียง** (孫翊; 184-203) ชื่อรอง **ฉู่ปี้** (叔弼) เป็นขุนพลและขุนนางที่เป็นน้องชายของซุนกวนจักรพรรดิผู้ก่อตั้งง่อก๊กในยุคสามก๊ก

กำเนิด
------

**ซุนเซียง** เป็นบุตรชายคนที่สามของซุนเกี๋ยน ซึ่งเกิดจากนางง่อฮูหยิน เป็นน้องชายของซุนกวน เป็นสามีของนางชีฮูหยิน ซุนเซียงเป็นคนองอาจ ห้าวหาญ มีฝีมือการรบรุนแรง เด็ดขาดทัดเทียมกับซุนเซ็ก อีกทั้งยังมีสติปัญญาความรู้ความสามารถมาก ทำให้จูตีหนึ่งในที่ปรึกษาของซุนเซ็กยอมรับนับถือเป็นอย่างมาก และเสนอให้ซุนเซ็กแต่งตั้งเขาเป็น เซียวเหลียน (孝廉,ตำแหน่งข้าราชการระดับสูง)

ในปี ค.ศ.198 โจโฉ ส่งเทียบเชิญให้ซุนเซียง หนุ่มน้อยวัย 14 ปีเข้าร่วมทำงานในสำนักงานของคณะมหาเสนาบดี แต่ซุนเซียงขอเลือกอยู่กับครอบครัวในแผ่นดินแดนใต้มากกว่า

ปี ค.ศ.200 เมื่อซุนเซ็กล้มป่วยลง ที่ปรึกษาของเขานำโดยเตียวเจียวและจูตี เสนอแนะว่าควรแต่งตั้งให้ซุนเซียงเป็นผู้สืบทอดตำแหน่งผู้นำของแผ่นดินกังตั๋ง แต่ซุนเซ็กเลือกที่จะแต่งตั้งซุนกวนน้องชายคนรอง เนื่องจากเห็นว่าซุนกวนมีวัยวุฒิที่เหมาะสมกว่า

ค.ศ.202 ซุนกวนปราบปรามหัวเมืองง่อได้สำเร็จ แต่ขุนนางแดนเมืองง่อหลายคนหนีเข้าป่าไป จึงมอบหมายให้ งอเก๋ง ผู้มีศักดิ์เป็นลุงขึ้นเป็นเจ้าเมืองตันเอี๋ยงปกครองชายแดนเมืองง่อ

เสียชีวิต
---------

ปี ค.ศ.203 งอเก๋งเสียชีวิต ซุนเซียงจึงได้รับการแต่งตั้งให้เป็นเจ้าเมืองแทน ซุนเซียงมีความตั้งใจจะให้กลุ่มขุนนางเก่า ๆ เข้ามารับราชการตามเดิม จึงเรียกอิหลำกับไต้อ้วน ที่หนีเข้าป่ากลับเข้ารับราชการ แต่อิหลำ ไต้อ้วนยังคงมีความแค้นฝังใจอยู่ จึงคิดก่อการกบฎ โดยคบคิดกับเปียนหอง คนสนิทของซุนเซียงให้ทรยศฆ่านาย

วันหนึ่งซุนเซียงแต่งโต๊ะเลี้ยงขุนนางที่ศาลากลาง นางชีฮูหยินผู้เป็นภรรยาได้ร้องทักว่า**"อย่าได้ไปเลย จะมีเคราะห์หนักรออยู่"**แต่ซุนเซียงไม่เชื่อ หลังงานเลี้ยง ซุนเซียงจะกลับเข้าในจวน เปียนหองซึ่งเดินตามมาจึงใช้กระบี่ฟันซุนเซียงตาย ด้วยวัยเพียง 19 ปี

การล้างแค้นของภรรยา
-------------------

เมื่อซุนเซียงตายแล้ว อิหลำและไต้อ้วนจับตัวเปียนหองฆ่าเสียเพื่อปกปิดความผิด อิหลำคิดจะเอานางชีฮูหยิน ภรรยาของซุนเซียงเป็นภรรยา แต่ด้วยไหวพริบสติปัญญาของนางซีฮูหยิน จึงแสร้งตกลงแล้วขอเลื่อนไปอีกหนึ่งเดือนตามประเพณีที่ภรรยาม่ายยังไม่ควรรีบแต่งงานใหม่ จึงสามารถรวบรวมกำลังพลที่จงรักภักดีต่อตระกูลซุน จับอิหลำกับไต้อ้วน ตัดศีรษะไปเซ่นไหว้ที่หลุมศพซุนเซียงได้ในที่สุด

อ้างอิง
-------

1. ↑  de Crespigny (2007), p. 778. harv error: no target: CITEREFde\_Crespigny2007 (help)

แหล่งข้อมูลอื่น
---------------
**ประวิทย์ เปรื่องอักษร** (ชื่อเล่น แซม) เกิดเมื่อวันที่ 28 ธันวาคม พ.ศ. 2507 เป็นนักร้องนำของวงซิกซ์เซ้นซ์ วงดนตรีสตริงชื่อดังของไทยยุค 80 ของ อาร์เอส ซึ่งเขากับเพื่อนได้ก่อตั้งวงนี้ขณะกำลังศึกษาอยู่ที่โรงเรียนพณิชยการพระนคร และได้เข้าประกวดวงดนตรีจนได้รางวัลชนะเลิศ จากนั้นจึงออกอัลบั้มชุดแรกกับค่ายอาร์เอสติดต่อกัน 4 ปี ชุดแรกออกในปี พ.ศ. 2526 ชื่อชุด *เพ้อรัก* ต่อมาจึงได้ออกอัลบั้มในปี พ.ศ. 2527 ชื่อชุด *ครวญ* โดยเพลงครวญที่เขาร้องได้สร้างชื่อเสียงให้เขาและวงเป็นอย่างมาก ต่อด้วยอัลบั้มชุด *ดาว* ปี พ.ศ. 2528 และ *เพียงรักและเข้าใจ* ในปี พ.ศ. 2529 ซึ่งเป็นชุดสุดท้าย นอกจากนี้เขายังเป็นหนึ่งในนักร้องเพลงคู่ของกลุ่มรวมดาว, รวมดาว 2, พบดาว, พบดาว 2, นพเก้า และ นพเก้า 2  โดยต่อมาผลงานเพลงชื่อดังในอดีตทั้งหมดของเขารวมทั้งเพลงลูกกรุงที่เขานำมาขับร้องใหม่ได้ถูกรวบรวมในอัลบั้ม *เพชรน้ำเอก* ชุดที่หนึ่งกับสอง นอกจากนี้เขาได้ร้องเพลงประกอบละคร ที่มีชื่อเสียงที่สุดคือ *ลอดลายมังกร* ในปี พ.ศ. 2535 อีกทั้งยังร่วมเล่นละครทางช่อง 7 เรื่อง *บัวแล้งน้ำ* ในปี พ.ศ. 2533, *สองฝั่งคลอง* และ *เมืองโพล้เพล้* ในปี พ.ศ. 2535

ปัจจุบันได้ผันตัวเป็นกรรมการผู้จัดการ บริษัท Foodstylist จำกัด เป็นผู้นำเข้าและจัดจำหน่ายอาหารทะเลแช่แข็ง อาหารญี่ปุ่น และร้านอาหารชั้นนำในธุรกิจ Food Service และผลิตนิตยสาร Foodstylist 

เมื่อคืนวันที่ 19 กุมภาพันธ์ 2557 ประวิทย์ได้ประสบอุบัติเหตุหกล้ม ทำให้เส้นเลือดในสมองแตกจากผลข้างเคียงของความดันโลหิตสูง เขาได้ถูกส่งตัวเข้ารับการรักษาที่โรงพยาบาลสมิติเวชจนอาการดีขึ้น

ผลงานเพลง
---------

* เพ้อรัก (พ.ศ. 2526)
* ครวญ (พ.ศ. 2527)
* ดาว (พ.ศ. 2528)
* เพียงรักและเข้าใจ (พ.ศ. 2529)

ผลงานเพลงกับศิลปินอื่น
----------------------

* รวมดาว (พ.ศ. 2527)
* พบดาว (พ.ศ. 2527)
* รวมดาว 2 (พ.ศ. 2528)
* นพเก้า (พ.ศ. 2528)
* นพเก้า 2 (พ.ศ. 2529)
* พบดาว 2 (พ.ศ. 2529)
* นพเก้า 3 (พ.ศ. 2530)
* มรดกไทย (พ.ศ. 2530)
* ตราบนิรันดร์ 1 (พ.ศ. 2531)
* ตราบนิรันดร์ 2 (พ.ศ. 2531)
* ตราบนิรันดร์ 3 (พ.ศ. 2531)

ผลงานการแสดงละคร
----------------

* 2531 สวรรค์เบี่ยง
* 2533 เคหาสน์สีแดง
* 2533 บัวแล้งน้ำ
* 2533 อุ้มบุญ
* 2535 เมืองโพล้เพล้
* 2535 สองฝั่งคลอง
* 2537 สามหนุ่มหลายมุม

ภาพยนตร์
--------

* 2528 ครูประชาบาล รับบท นักศึกษา
* 2529 ร.ด. เรียนดี รักดี รับบท ทหาร

### เพลงประกอบละคร

* พ.ศ. 2536 ละคร เพลงบินใบงิ้ว ช่อง 9 ในเพลง เพลงบินใบงิ้ว
* พ.ศ. 2538 ละคร เสราดารัล ช่อง 7 ในเพลง เสราดารัล

อ้างอิง
-------

1. ↑   ประวัติของซิกซ์เซ้นซ์
2. ↑  ประวิตร เปรื่องอักษร อาหารกับดนตรีทำให้ผมมีความสุข[*ลิงก์เสีย*]
3. ↑  อดีตนักร้องดัง 'แซม ซิกซ์เซ้นส์' หกล้ม เส้นเลือดในสมองแตก
ขวดซาร์ซาพาริลา Sioux City อันเก่าแก่ที่มีจำหน่ายในร้านค้าปลีกในสหรัฐเป็นเวลาหลายทศวรรษจนกระทั่งถึงปี 2010
**ซาร์ซาพาริลา** (อังกฤษ: Sarsaparilla) เป็นเครื่องดื่มน้ำอัดลมที่ผลิตขึ้นจากเถา *Smilax ornata* (เรียกอีกอย่างว่า 'ซาร์ซาพาริลา') หรือ *Smilax* สายพันธุ์อื่น ๆ เช่น *Smilax officinalis* ในประเทศส่วนใหญ่ในเอเชียตะวันออกเฉียงใต้ เป็นที่รู้จักในชื่อสามัญ **sarsi** และเครื่องหมายการค้า **ซาสี่** (*Sarsi* หริอ *Sarsae*) มีรสชาติคล้ายกับรูตเบียร์ ในสหรัฐ ซาร์ซาพาริลลามักทำด้วยน้ำมันเบิร์ช แทนที่จะเป็นพืชเมืองร้อน

นิรุกติศาสตร์
-------------

*Smilax ornata* เป็นเถาวัลย์เลื้อยยืนต้นที่มีลำต้นมีหนามซึ่งมีถิ่นกำเนิดในเม็กซิโกและอเมริกากลาง มักใช้เป็นพื้นฐานสำหรับเครื่องดื่มซาร์ซาพาริลา ชื่อสามัญ ได้แก่ sarsaparilla, Honduran sarsaparilla, และ Jamaican sarsaparilla

เป็นที่รู้จักในภาษาสเปนว่า **zarzaparrilla** ซึ่งมาจากคำว่า *zarza* แปลว่า "พุ่มไม้" (จาก preroman *sarza* ) และ *parrilla* แปลว่า "เถาองุ่นน้อย"

ประวัติ
-------

ซาร์ซาพาริลาได้รับความนิยมในสหรัฐในคริสต์ศตวรรษที่ 19 ตามโฆษณายาตำรับสงวนสิทธิ์ในสมัยนั้น ถือเป็นการรักษาโรคผิวหนังและเลือด   *The Oxford Companion to American Food and Drink* ตั้งข้อสังเกตว่าทำให้นึกถึงภาพ "ระฆัง ที่อิดโรย และ คาวบอย ที่แห้งแล้ง"

บางครั้งซาร์ซาพาริลาถือเป็นรูตเบียร์ประเภทหนึ่ง ซาร์ซาพาริลาหลายสิบยี่ห้อผลิตโดยโรงเบียร์ขนาดเล็ก ซึ่งส่วนใหญ่อยู่ในสหรัฐ

การใช้งานในประเทศไทย
--------------------

ไฮมาร์ค โดย กรีนสปอต เป็นเครื่องดื่มซาร์ซาพาริลล่าในประเทศประเทศไทย แต่ถูกยกเลิกในปี พ.ศ. 2543 F&N Sarsi ผลิตในประเทศไทยโดยบริษัท เสริมสุข จำกัด (มหาชน) ตั้งแต่ปี พ.ศ. 2561 เป็นการฟื้นคืนแบรนด์ที่จำหน่ายในประเทศครั้งสุดท้ายในช่วงคริสต์ทศวรรษ 1990

ดูเพิ่ม
-------

* เบียร์เบิร์ช

อ้างอิง
-------

1. ↑  Fern, Ken (30 July 2021). "Useful Tropical Plants *Smilax officinalis*". *tropical.theferns.info*. Tropical Plants Database. สืบค้นเมื่อ 20 March 2022.
2. ↑  "Plants of the World Online | Kew Science". *Plants of the World Online*.
3. ↑  "sarsaparilla | Etymology, origin and meaning of sarsaparilla by etymonline". *etymonline.com*.
4. ↑  Davidse, G. & al. (eds.) (1994). Flora Mesoamericana 6: 1–543. Universidad Nacional Autónoma de México, México, D.F.
5. ↑  Balick, M.J. Nee, M.H. & Atha, D.E. (2000). Checklist of the Vascular Plants of Belize with Common Names an Uses: 1–246. New York Botanic Garden Press, New York.
6. ↑  Espejo Serena, A. & López-Ferrari, A.R. (2000). Las Monocotiledóneas Mexicanas una Sinopsis Florística 1(9–11): 1–337. Consejo Nacional de la Flora de México, México D.F.
7. ↑  Nelson Sutherland, C.H. (2008). Catálogo de las plantes vasculares de Honduras. Espermatofitas: 1–1576. SERNA/Guaymuras, Tegucigalpa, Honduras.
8. ↑  "Hood's Sarsaparilla". *Lowcountry Digital Library*. คลังข้อมูลเก่าเก็บจากแหล่งเดิมเมื่อ 15 October 2014. สืบค้นเมื่อ 1 September 2014.
9. ↑  James Cook Ayer, *Ayer's American Almanac*, 1878
10. ↑  Tobias, Ruth (2007). "Sarsaparilla". ใน Smith, Andrew F (บ.ก.). *The Oxford Companion to American Food and Drink*. Oxford University Press. p. 550. ISBN 9780195307962.
11. ↑  "Sarsaparilla Reviews". 29 November 2021.
12. ↑  "สิ้นสุดการรอคอย! "ซาสี่" มาแล้ว ขอท้าชิงแชร์ตลาดน้ำอัดลมหมื่นล้านแล้ว!". Positioning. 9 August 2018. สืบค้นเมื่อ 2023-04-02.
**โรงพยาบาลวิมุต-เทพธารินทร์** เป็นโรงพยาบาลเอกชนขนาด 80 เตียง ตั้งอยู่เลขที่ 3850 ถนนพระรามที่ 4 เขตคลองเตย กรุงเทพมหานคร เป็นโรงพยาบาลที่มีชื่อเสียงเชี่ยวชาญในด้านโรคเบาหวานและต่อมไร้ท่อ

ก่อตั้งโดยศาสตราจารย์นายแพทย์เทพ หิมะทองคำ เมื่อ พ.ศ. 2528 ในชื่อ **เทพธารินทร์ ศูนย์เบาหวานและไทรอยด์** เป็นคลินิกเฉพาะทางเบาหวานและไทรอยด์ ต่อมาในปี พ.ศ. 2525 ได้พัฒนาต่อเป็นโรงพยาบาลเทพธารินทร์ และในปี พ.ศ. 2548 โรงพยาบาลเทพธารินทร์ได้เปิดดำเนินการอาคารไลฟ์สไตล์

เมื่อวันที่ 19 กุมภาพันธ์ พ.ศ. 2564 บริษัท โรงพยาบาลวิมุต โฮลดิ้ง จำกัด บริษัทย่อยของพฤกษา โฮลดิ้ง เข้าซื้อหุ้นสามัญจำนวน 27,143,601 หุ้น หรือคิดเป็นสัดส่วน 51% ของทุนจดทะเบียนชำระแล้วของ บริษัท เทพธัญญภา จำกัด จากบริษัท วอล์คออน จำกัด โดยบริษัทเทพธัญญภา ยังถือหุ้นในบริษัทย่อยอีก 5 บริษัท ได้แก่ บริษัท ดีเอ็ม ฟู้ด จำกัด, บริษัท แลปพลัส วัน จำกัด, บริษัท อินเตอร์เวนชั่น คอนซัลติ้ง แอท เทพธารินทร์ ฮอสพิทอล จำกัด, บริษัท ศูนย์ทันตกรรมเทพธารินทร์ จำกัด และบริษัท คอนทัวส์เอ็กซเพรส (ประเทศไทย) จำกัด

ในปี 2567 เปลี่ยนชื่อเป็น โรงพยาบาลวิมุต-เทพธารินทร์ พัฒนาความแข็งแกร่งของกลุ่มวิมุตซึ่งเป็น Trusted Healthcare Platform ที่สามารถให้บริการผู้คนในชุมชนได้อย่างไร้รอยต่อด้วยการนำ Digital Health Technology เข้ามาสนับสนุน โดยผสานกับความเชี่ยวชาญของโรงพยาบาลเทพธารินทร์ที่สั่งสมประสบการณ์มาอย่างยาวนาน และมีการดำเนินงานที่ได้รับการยอมรับในระดับสากล 

ปัจจุบัน โรงพยาบาลวิมุต-เทพธารินทร์ มีความโดดเด่นเชี่ยวชาญเฉพาะด้านเบาหวาน ไทรอยด์ และต่อมไร้ท่อ และยังมุ่งพัฒนาการบริการงานดูแลโรคไม่ติดต่อเรื้อรัง (NCDs) ตั้งแต่การป้องกันไปถึงการรักษาโรคแทรกซ้อน และไร้รอยต่อระหว่างการให้บริการภายในโรงพยาบาลและการใช้ชีวิตประจำวัน

อ้างอิง
-------

1. ↑  "พฤกษาฯ เทกโอเวอร์หุ้นใหญ่ 51% รพ.เทพธารินทร์ แจ้งเกิดธุรกิจโรงพยาบาล". ประชาชาติธุรกิจ.
2. ↑  "มอบอั่งเปาสุขภาพ "มั่ง มี ศรี สุขภาพดี"". กรุงเทพธุรกิจ.
3. ↑  นภษร ศรีวิลาศ. "จากโรงพยาบาลรักษาเบาหวาน สู่พื้นที่ที่หวานไม่เบา". เดอะคลาวด์.
4. ↑  ""พฤกษา" ลงทุน 708 ล้านบาท เข้าถือหุ้นโรงพยาบาลเทพธารินทร์ 51%". brandbuffet.in.th.
สำหรับความหมายอื่น ดูที่ ไคเอ็นไต (แก้ความกำกวม)
ธงของไคเอ็นไต
**ไคเอ็นไต** (ญี่ปุ่น: 海援隊かいえんたい; โรมาจิ: *kaientai*) เป็นบริษัทเดินเรือและพาณิชย์นาวีแห่งแรกของประเทศญี่ปุ่น ก่อตั้งขึ้นเมื่อปี ค.ศ. 1865 ที่ นางาซากิ โดย ซากาโมโตะ เรียวมะ โดยพัฒนามาจาก **กลุ่มการค้าคาเมยามะ** (亀山社中 - คาเมยามะชาชู) ซึ่งมีจุดประสงค์ทางการเมืองแอบแฝงคือการโค่นล้มระบอบโชกุน นอกจากไคเอ็นไตจะทำการค้าและเดินเรือแล้ว ก็ยังมีบทบาททางการเมืองอยู่เช่นเดิม ซึ่งแหล่งเงินทุนของบริษัทก็ได้มาจากแคว้นศักดินาซัตสึมะ แคว้นศักดินาโทซะ รวมทั้งกลุ่มนักธุรกิจและเศรษฐีในนะงะซะกิ 

หลังจากเรียวมะเสียชีวิตลงในปี ค.ศ. 1867 ไคเอ็นไตก็ยังมีผู้บริหารกิจการสืบต่อมาจนปิดกิจการลงในปี ค.ศ. 1868

สมาชิกของไคเอ็นไต
-----------------

ส่วนหนึ่งของสมาชิกกลุ่มไคเอ็นไต ถ่ายเมื่อราวเดือนมกราคม ค.ศ. 1867 (จากซ้าย) นะงะโอะกะ เค็นคิชิ, มิโซะบุชิ ฮิโระโนะโจ, ซะกะโมะโตะ เรียวมะ, ยะมะโมะโตะ โคโด, ซุงะโนะ คะคุเบ, ชิระมิเนะ ชุมเมะ
ที่ตั้งของสำนักงานบริษัทคะเมะยะมะชาชู ซึ่งเป็นรากฐานของกลุ่มไคเอ็นไต (ปัจจุบันเป็นพิพิธภัณฑ์)
รายชื่อสมาชิกของไคเอ็นไต จำแนกตามภูมิลำเนามีดังนี้

### แคว้นโทซะ

* ซะกะโมะโตะ เรียวมะ – หัวหน้ากลุ่มไคเอ็นไต
* ซะวะมุระ โซโนะโจ
* ซะซะกิ ทะกะยุกิ – หัวหน้ากลุ่มไคเอ็นไตคนที่สอง หลังการเสียชีวิตของเรียวมะ
* นะงะโอะกะ เค็นคิชิ
* อิชิดะ เอคิชิ
* ซะกะโมะโตะ นะโอะ (ทะกะมะสึ ทะโร) – บุตรบุญธรรมของเรียวมะ
* ซุงะโนะ คะคุเบ
* จิงงู อุมะโนะซุเกะ
* อิเคะ คุระตะ
* ยาสุโอกะ คาเนะโมโตะ
* โนะมุระ โคะเระอะกิ
* นะกะจิมะ โนะบุยุกิ
* คนโด โจจิโร - สมุหบัญชีของกลุ่ม
* โยะชิอิ เก็มมะ (吉井源馬)
* ยะมะโมะโตะ ฟุกุซุเกะ
* ซะกะโมะโตะ เซจิโร

### แคว้นเอะชิเซ็น

* เซะกิ โยะชิโอะมิ
* วะตะนะเบะ โกะอุฮะชิ
* มิกะมิ ทะโร
* โอะดะนิ โคโซ
* 腰越次郎
* ซะซะกิ ซะกะเอะ

### แคว้นเอะชิโงะ

* ชิระมิเนะ ชุมมะ
* ฮะชิโมะโตะ คีวดะยู

### แคว้นซะนุกิ

* ซะนะงิ โคจิ

### แคว้นคิชู

* มุสึ มุเนะมิสึ

### เมืองชิโมะโนะเซะกิ (แคว้นโจชู)

* อิโต ซุเกะดะยู

### นักธุรกิจในนะงะซะกิ

* โคะโสะเนะ อิชิโร
* โออุระ เค
* นะกะเอะ โชมิง
* อิวะซะกิ ยะตะโร - ดูแลด้านการเงินและจัดหาเรือสินค้า (ตามการมอบหมายของแคว้นโทซะ)

* ซะกะโมะโตะ เรียวมะซะกะโมะโตะ เรียวมะ
* ซะวะมุระ โซโนะโจซะวะมุระ โซโนะโจ
* ซะซะกิ ทะกะยุกิซะซะกิ ทะกะยุกิ
* นะงะโอะกะ เค็นคิชินะงะโอะกะ เค็นคิชิ
* อิชิดะ เอคิชิอิชิดะ เอคิชิ
* ซะกะโมะโตะ นะโอะ (ทะกะมะสึ ทะโร)ซะกะโมะโตะ นะโอะ (ทะกะมะสึ ทะโร)
* คนโด โจจิโรคนโด โจจิโร
* มุสึ มุเนะมิสึมุสึ มุเนะมิสึ
* โออุระ เคโออุระ เค
* นะกะเอะ โชมิงนะกะเอะ โชมิง
* อิวะซะกิ ยะตะโรอิวะซะกิ ยะตะโร

แหล่งข้อมูลอื่น
---------------

WikisourceWikisource
วิกิซอร์ซภาษาญี่ปุ่น (にほんご, 日本語) มีข้อมูลต้นฉบับเกี่ยวกับ: 
**Rules of Kaientai**

วิกิมีเดียคอมมอนส์มีสื่อที่เกี่ยวข้องกับ **ไคเอ็นไต**

* Nagasaki Kameyamashachū Memorial Museum (ญี่ปุ่น)
**จิ๋นซีฮ่องเต้** (อังกฤษ: The Rise of the Great Wall - Emperor Qin Shi Huang, จีน: 秦始皇, พินอิน: Chun chi wong) เป็นภาพยนตร์จีนชุดที่กล่าวถึงพระราชประวัติของจิ๋นซีฮ่องเต้ จักรพรรดิองค์แรกของจีนตั้งแต่ทรงพระเยาว์ จนได้มาอยู่ในราชสำนักฉิน ผ่านเรื่องราวมากมายจนได้เป็นฉินอ๋อง รวมถึงแผนการรวบรวมแผ่นดิน และสิ่งที่สำคัญที่สุดคือการสร้างกำแพงเมืองจีน และกล่าวถึงช่วงบั้นปลายพระชนม์ชีพ

ภาพยนตร์จีนชุดนี้ มีการสร้างและฉายในปี ค.ศ. 1986 โดย ATV จากฮ่องกง จำนวน 63 ตอน นำแสดงโดย หลิวหย่ง เป็น ฉินอ๋อง, หลิว สงเหยิน เป็น จิงเคอ และหมีเซียะ เป็น เมิ่งเจีย

สำหรับในประเทศไทยได้นำเข้ามาฉายในเวลา 22.00 น. ทางช่อง 7 ในปีเดียวกัน ทุกคืนวันธรรมดา และนำมาฉายอีกครั้งในเวลาเดียวกันทางสถานีโทรทัศน์ TPBS ในกลางปี พ.ศ. 2551

อ้างอิง
-------

1. ↑  Yuanlei.com. "Yuanlei.com." *大地在我腳下.* Retrieved on 2010-03-09.
2. ↑  Wuxiadianying.cn. "Wuxiadianying.cn." *秦始皇.* Retrieved on 2010-03-09.
3. ↑   *Chun chi wong* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ

หมวดหมู่:ละครโทรทัศน์ฮ่องกงที่เริ่มออกอากาศตั้งแต่ พ.ศ. 2529
**จอมยุทธ์อุ้ยเสี่ยวป้อ** (อังกฤษ: The Duke of Mount Deer) ภาพยนตร์จีนชุด แนวกำลังภายใน ตลก และอิงประวัติศาสตร์สร้างจาก
นวนิยายสุดคลาสสิกเรื่องสุดท้ายของ กิมย้ง ออกอากาศตั้งแต่วันที่ 9 กรกฎาคม - 31 สิงหาคม 2527 ทางช่อง ทีวีบี นำแสดงโดย เหลียงเฉาเหว่ย หลิวเต๋อหัว และ หลิวเจียหลิง

นักแสดง
-------

* เหลียงเฉาเหว่ย - อุ้ยเสี่ยวป้อ
* หลิวเต๋อหัว - จักรพรรดิคังซี
* หลิวเจียหลิง - ฟางอี๋
* อู๋ จวินหรู - เจิ้งโหยว

เนื้อเรื่องย่อ
--------------

เรื่องราวของ **อุ้ยเสี่ยวป้อ** (เหลียงเฉาเหว่ย) ชายหนุ่มจอมกะล่อน
จากหอลี่ชุนแห่ง หยางโจว ที่จับพลัดจับผลูได้เข้าไปในวังหลวงและ
กลายเป็นพระสหายสนิทของ **จักรพรรดิคังซี** (หลิวเต๋อหัว) และได้เข้าไปพัวพันกับเรื่องราวในยุทธภพทำให้เขาได้พบกับภรรยาสาวสวยถึง 7 คน

เรตติ้ง
-------

อุ้ยเสี่ยวป้อ เวอร์ชัน เหลียงเฉาเหว่ย ได้รับความนิยมในฮ่องกง เป็นอย่างดี

### ในฮ่องกง

ติด สิบอันดับแรกละครที่มีเรตติ้งเฉลี่ยสูงสุดแห่งปีค.ศ. 1984

### ทั่วโลก

ได้เรตติ้งกลาง ๆ ในระดับเอเชียและทั่วทุกกมุมโลกที่ละครเรื่องนี้นำไปออกอากาศตามที่ต่าง ๆ

แหล่งข้อมูลอื่น
---------------

หมวดหมู่:ละครโทรทัศน์ฮ่องกงที่เริ่มออกอากาศตั้งแต่ พ.ศ. 2527
หมวดหมู่:ละครโทรทัศน์ฮ่องกงที่ยุติการออกอากาศในปี พ.ศ. 2527
**Dreamybull**, also known as **Dreamybullxxx** and by his real name **Perrell Laquarius Brown**, is a Black male pornstar who became known in recontextualized porn memes and bait-and-switch media in 2021 and 2022, largely due to the Thug Shaker and Ambatukam trends that used cropped clips and GIFs from his explicit videos showing him at the moment of climax, ejaculating with an O-face while moaning and screaming, "Oh my God! I'm 'bout to cum!" Dreamybull's online presence is isolated to Twitter but he became known in memes on iFunny, 4chan and TikTok, among other sites.

Background
----------

Dreamybull's real name is Perrell Laquarius Brown and he lives in North Carolina.[1] He was born in 1992, making him 30 years old as of 2022. Brown has a wife and two kids, making him a straight male and a self-proclaimed "Advocate for Straight Men Extreme Anal Play" according to his Twitter[2] bio. Brown was arrested in 2014 for a larceny misdemeanor.[1]

Online History
--------------

Dreamybull joined Twitter[3] on May 3rd, 2020, and soon started reposting explicit content from his ModelHub pornography page. At first, the majority of his explicit content was not "solo play." On February 8th, 2021, Dreamybull launched his website[4] where he started to post exclusive explicit videos. He gained a large Twitter following going into 2022, whereby on April 5th, 2022, he had amassed roughly 78,400 followers.[5]

Dreamybull Addresses The Memes
------------------------------

On July 26th, 2023, Dreamybull posted a livestream video to his YouTube[8] channel Official Perrell Brown aka Dreamy called "Candid Talk Pt 3" in which he addressed the topic of the memes made about him, specifically Ambatukam. The roughly 30-minute-long video gained roughly 23,600 views in five days (shown below).

  

  

Soon after on July 26th, a clip from the video was posted to /r/thugsaucesthesequel[9] in which he said "My name's not Ambatukam," gaining over 100 upvotes in five days. The same clip and similar ones from the livestream then surfaced on TikTok where TikTokers made memes. For instance, on July 27th, 2023, TikToker[10] @babibaby.angelica humorously called Dreamybull Jimmy Butler (an NBA player), gaining roughly 1.8 million plays and 266,700 likes in four days (shown below).

อ้างอิง
-------

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **สกีบีดีทอยเล็ต**

* *Dexerto* สัมภาษณ์ DaFuq!?Boom!
* *สกีบีดีทอยเล็ต* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ
* ช่องยูทูบของ DaFuqBoom
* *สกีบีดีทอยเล็ต*
ในกฎหมายมนุษยธรรมระหว่างประเทศ และกฎหมายอาญาระหว่างประเทศ **การกราดโจมตี** (indiscriminate attack) หมายถึงการโจมตีทางทหาร ซึ่งเพิกเฉยหรือประสบความล้มเหลวในการแบ่งแยกระหว่างเป้าหมายทางทหารโดยชอบ (legitimate military target) และบุคคลที่ได้รับความคุ้มกัน (protected persons) ถือเป็นการโจมตีที่ก่อให้เกิดความเสียหายทั้งต่อสิ่งทางทหารของข้าศึกและต่อสิ่งที่ได้รับความคุ้มกัน อันเป็นการละเมิดหลักการแบ่งแยกพลรบกับพลเรือน กระกระทำเช่นว่านี้ถือเป็นการก่ออาชญากรรมสงครามตั้งแต่ปี 1977 ตามข้อ 51 ของพิธีสาร 1 อนุสัญญาเจนีวา

ตัวอย่างของการกระทำที่ถือเป็นการกราดโจมตี เช่น การกระหน่ำยิงปืนโดยไม่แน่ใจว่าเป้าหมายใช่ข้าศึกหรือไม่, การปฏิบัติการโจมตีทางอากาศภายใต้ทัศนวิสัยจำกัด, การโจมตีด้วยอาวุธแม่นยำต่ำต่อเป้าหมายทางทหารที่ถูกแวดล้อมชิดติดสิ่งปลูกสร้างของพลเรือน เป็นต้น รวมถึงกรณีที่ผู้บังคับบัญชาเลือกที่จะไม่สนใจต่อลักษณะของเป้าหมาย และกรณีที่ผู้บังคับบัญชาเลือกใช้อาวุธ/ยุทธวิธีที่เป็นถือการกราดโจมตีโดยธรรมชาติของมัน (เช่นระเบิดลูกปราย, ทุ่นระเบิดต่อต้านบุคคล, อาวุธนิวเคลียร์) อย่างไรก็ตาม ปฏิบัติการที่เจตนาโจมตีหรือโจมตีโดยตรงต่อพลเรือนจะมิถือว่าเป็นการกราดโจมตี เนื่องจากกำหนดพลเรือนเป็นเป้าหมายตั้งแต่ต้น

อ้างอิง
-------



1. ↑  Bell & Pfeiffer 2011. sfn error: no target: CITEREFBellPfeiffer2011 (help)
**ช้อง ลื่อ ย่า** (ม้ง: *Soob Lwj Yaj*, พ่าเฮ่า: 𖬌𖬤𖬵 𖬘𖬲𖬞 𖬖𖬲𖬤; 15 กันยายน ค.ศ. 1929 – กุมภาพันธ์ ค.ศ. 1971) เป็นผู้นำทางจิตวิญญาณชาวม้งและเป็นผู้ประดิษฐ์พ่าเฮ่า ซึ่งเป็นอักษรกึ่งพยางค์สำหรับการเขียนภาษาม้งและขมุ

เขาถูกลอบสังหารในเดือนกุมภาพันธ์ ค.ศ. 1971 ในสงครามกลางเมืองลาว เขาได้รับการยกย่องเป็น "มารดาแห่งการเขียน" (*Niam Ntawv*) ของชาวม้ง ทำนองเดียวกันกับซีโควยา ชาวเชอโรกี ทั้งนี้ช้อง ลื่อ ย่าถือเป็นหนึ่งในไม่กี่คนจากสังคมก่อนวัยเรียนที่สามารถประดิษฐ์ระบบการเขียนได้อย่างมีประสิทธิภาพเท่าที่ปรากฏในประวัติศาสตร์

ประวัติ
-------

ช้อง ลื่อ ย่า เกิดที่หมู่บ้านแห่งหนึ่งขึ้นกับจังหวัดเหงะอาน (ปัจจุบันอยู่ในเขตประเทศเวียดนาม) ใกล้เมืองหนองแฮด (ปัจจุบันอยู่ในแขวงเชียงขวาง ประเทศลาว) เขาเติบโตขึ้นโดยไม่ได้เล่าเรียนการอ่านและเขียน แม้ว่าจะเคยพบเห็นหรือสังเกตระบบการเขียนต่าง ๆ มาบ้างก็ตาม เขาประกอบกิจเป็นชาวนาและช่างสานตะกร้ามาตลอดชีวิต

ต้น ค.ศ. 1959 เขาอ้างว่ามีชายฝาแฝดสองคนสอนการเขียนพ่าเฮ่าแก่เขาในนิมิต โดยสั่งให้เขานำระบบการเขียนนี้ไปเผยแพร่แก่หมู่ชาวม้งและขมุ เขาเชื่อว่ากลุ่มชนใดยอมรับระบบการเขียนนี้ไปจะประสบแต่ความเจริญและรอดพ้นจากอันตรายในช่วงสงครามกลางเมืองลาว เขาได้รับการยกย่องเป็น "ผู้ช่วยให้รอด" (*Theej Kaj Pej Xeem*) และเริ่มสอนระบบการเขียนนี้ไปพร้อมกับการประกาศข้อความของการไถ่บาปทั่วประเทศลาว ช้อง ลื่อ ย่าถือเป็นหนึ่งในไม่กี่คนจากสังคมก่อนวัยเรียนที่สามารถประดิษฐ์ระบบการเขียนได้อย่างมีประสิทธิภาพเท่าที่ปรากฏในประวัติศาสตร์ เช่นเดียวกับซีโควยา ผู้ประดิษฐ์อักษรชาวเชอโรกี

ช้อง ลื่อ ย่าประสบความสำเร็จในการสอนระบบการเขียนพ่าเฮ่าและตั้งโรงเรียนในหมู่บ้านแห่งหนึ่ง แต่ปรากฏว่าหมู่บ้านนี้กลายเป็นเป้าหมายของกองกำลังคอมมิวนิสต์ เพราะช้องมีความเชื่อมโยงกับนายพล วัง เปา หรือ ว่า ป๋อ (*Vaj Pov*) นายทหารชาวม้ง และกองทหารของเขา ต่อมาช้องกลายเป็นผู้ต้องสงสัยในสายตาของชาวม้งที่สนับสนุนรัฐบาลลาว (รวมทั้งนายพลวัง เปา) และชาวม้งที่สนับสนุนคอมมิวนิสต์ปะเทดลาว นายพล วัง เปา เสนอรางวัลแก่ผู้สังหารช้อง ลื่อ ย่า ซึ่งถูกสังหารในเดือนกุมภาพันธ์ ค.ศ. 1971 ขณะช้องเขียนบทประพันธ์อักษรพ่าเฮ่าม้องฉบับสุดท้ายเสร็จ ส่วนฆาตกรที่สังหารช้องได้ พยายามเรียกร้องค่าจ้างจำนวนสามล้านกีบ หรือ 158.96 ดอลลาร์สหรัฐ (ใน ค.ศ. 1974) จากนายพล วัง เปา แต่ภายหลังเขาถูกเจ้าหน้าที่ของไทยสังหารด้วยการปิดตา ใส่กุญแจมือ ก่อนโยนลงแม่น้ำโขง ตามคำสั่งของนายพล วัง เปา

อ้างอิง
-------

1. ↑  Smalley, William Allen, Chia Koua Vang (*Txiaj Kuam Vaj* ), and Gnia Yee Yang (*Nyiaj Yig Yaj* ). *Mother of Writing: The Origin and Development of a Hmong Messianic Script*. University of Chicago Press, May 15, 1990. 1. Retrieved from Google Books on March 23, 2012. ISBN 0226762866, 9780226762869.
2. 1 2  Wilford, John Noble (22 June 2009). "Carvings From Cherokee Script's Dawn". *New York Times*. สืบค้นเมื่อ 23 June 2009.
3. ↑  Smalley 1990:86–90
4. ↑  Smalley 1990:16–25
ระวังสับสนกับ รายรับ
**รายได้** ในทางธุรกิจ คือรายรับที่บริษัทได้มาจากการดำเนินกิจกรรมทางธุรกิจตามปกติวิสัย อันเป็นผลจากการขายสินค้าและบริการให้กับลูกค้า ในหลายประเทศเช่นสหราชอาณาจักร เรียกรายได้ว่า **ผลประกอบการ** บริษัทบางบริษัทมีรายได้เป็นดอกเบี้ย เงินปันผล หรือค่าสิทธิ ที่จ่ายโดยบริษัทอื่น  รายได้อาจหมายถึงรายรับทางธุรกิจโดยทั่วไป หรือหมายถึงจำนวนเงินที่ได้รับ (ในหน่วยเงินตรา) ภายในช่วงระยะเวลาหนึ่ง ตัวอย่างเช่น "บริษัท ก มีรายได้ 42 ล้านบาทในปีที่แล้ว" กำไรหรือเงินได้สุทธิโดยทั่วไปหมายถึง รายได้ทั้งหมดหักด้วยค่าใช้จ่ายทั้งหมดในช่วงเวลาที่กำหนด ในทางการบัญชี รายได้มักถูกอ้างถึงเป็นบรรทัดแรกสุดในรายการงบกำไรขาดทุน ซึ่งแย้งกับบรรทัดสุดท้ายคือกำไรหรือเงินได้สุทธิ 

สำหรับองค์กรไม่แสวงหาผลกำไร รายได้ประจำปีอาจเรียกว่า **รายได้มวลรวม**  รายได้นี้มาจากการบริจาคโดยบุคคลและองค์กรต่าง ๆ การสนับสนุนจากหน่วยงานของรัฐบาล รายรับจากกิจกรรมที่เกี่ยวกับพันธกิจขององค์กร และรายรับจากกิจกรรมการระดมทุน ค่าบำรุงสมาชิก และการลงทุนการเงินเช่นการถือหุ้นของบริษัทอื่น

รายได้ที่องค์กรได้รับมักอยู่ในรูปแบบเงินสดหรือสิ่งเทียบเท่าเงินสด รายได้จากการขายก็มีความหมายตรงตัวคือรายได้ที่มาจากการขายสินค้าและบริการภายในช่วงระยะเวลาหนึ่ง นอกจากนี้รายได้จากภาษีอากรก็เป็นรายรับที่รัฐบาลได้มาจากผู้เสียภาษีอากร Sarayut Laklang

อ้างอิง
-------

1. ↑  Williams, Jan R. Susan F. Haka, Mark S. Bettner, Joseph V. Carcello (2008). *Financial & Managerial Accounting*. McGraw-Hill Irwin. p. 199. ISBN 9780072996500. This definition is based on IAS 18.
2. ↑  Williams, p.51
3. ↑  2006 Instructions for Form 990 and Form 990-EZ เก็บถาวร 2009-08-25 ที่ เวย์แบ็กแมชชีน, US Department of the Treasury, p. 22
**แคล้ว ธนิกุล** (10 เมษายน พ.ศ. 2477 — 5 เมษายน พ.ศ. 2534) อดีตผู้กว้างขวางในพื้นที่กรุงเทพมหานครและอดีตโปรโมเตอร์และผู้จัดการในวงการมวยไทย, มวยสากลและมวยสากลสมัครเล่นในประเทศไทย

ประวัติ
-------

แคล้ว ธนิกุล เกิดเมื่อวันที่ 10 เมษายน พ.ศ. 2477 ที่ตำบลดอนมะโนรา อำเภอบางคนที จังหวัดสมุทรสงคราม ในครอบครัวคนไทยเชื้อสายจีน ที่ได้ชื่อว่าแคล้ว เพราะตอนที่เกิดมีคู่แฝดด้วย แต่ว่าคู่แฝดได้เสียชีวิตไปหลังจากคลอดไม่นาน จึงได้ชื่อว่า "แคล้ว" ซึ่งหมายถึง การแคล้วคลาดจากอันตราย แคล้ว สมรสครั้งแรกกับ นางสงัด ธนิกุล มีบุตรชายหญิงด้วยกัน 2 คน แต่ก็ได้หย่าร้างกัน บุตรชายได้แก่ร้อยตรีนุกูล ธนิกุลสมาชิกสภาผู้แทนราษฎรจังหวัดสมุทรสงคราม

แคล้ว สมรสครั้งที่สองกับ นางเขมพร ต่างใจเย็น มีบุตรธิดาด้วยกัน 5 คน (ชาย 3 หญิง 2) อาทิ นาย คม ธนิกุล ,นาย กริช ธนิกุล ประธานกรรมการบริษัทเขมราชการสร้าง, นางสาว พลอย ธนิกุล กรรมการผู้ช่วยรัฐมนตรี เลขานุการนายก องค์การบริหารส่วนจังหวัดจังหวัดกาญจนบุรี,นายยุทธ ธนิกุล ประธานกรรมการบริษัทเขมราชไมนิงกรุ๊ป ,นางสาวแพรว ธนิกุล

เส้นทางสายผู้มีอิทธิพล
----------------------

แคล้ว ธนิกุล ได้เดินทางเข้าสู่กรุงเทพฯครั้งแรกด้วยการตามพี่สาวมาอยู่ที่ย่านสวนมะลิ ต่อมาไปดูการซ้อมมวยเลยรู้จักนักมวยรุ่นพี่ ชื่อ หมึก ตรอกทวาย และก็กลายเป็นเพื่อนสนิทกันตั้งแต่นั้นมา

จากนั้น แคล้ว ธนิกุล ก็สร้างชื่อด้วยการเป็นผู้กว้างขวางในย่านสวนมะลิ ในชื่อ "เหลา สวนมะลิ" หรือ "เฮียเหลา" มีผู้กว้างขวางเป็นเพื่อนสนิทสนมกันมากมายและมีลูกน้องอีกจำนวนมากด้วยเช่นกัน จนได้รับฉายาว่า "เจ้าพ่อนครบาล" หรือ "เจ้าพ่อเบอร์ 1"

เส้นทางสายกีฬามวย
-----------------

ในแวดวงมวย แคล้ว ธนิกุล เป็นเจ้าของค่ายมวยของตัวเองที่มีชื่อว่า "ส.ธนิกุล" มีนักมวยที่มีชื่อเสียง อาทิ อินทรีน้อย ส.ธนิกุล, สมบัติ ส.ธนิกุล, บุญหลง-บุญหลาย ส.ธนิกุล เป็นต้น และยังเคยดำรงตำแหน่งนายกสมาคมมวยสากลสมัครแห่งประเทศไทย

การเสียชีวิต
------------

แคล้ว ธนิกุล เสียชีวิตในเวลาหัวค่ำของวันที่ 5 เมษายน พ.ศ. 2534 ที่ถนนปิ่นเกล้านครชัยศรี ในเขตอำเภอสามพราน จังหวัดนครปฐม จากการถูกลอบสังหารด้วยอาวุธสงคราม อาทิ ปืนเอ็ม 16, ปืนอาก้า, เครื่องยิงลูกระเบิดเอ็ม 79 อย่างอุกอาจ ขณะกำลังโดยสารไปในรถกระบะยี่ห้อนิสสันสีดำเพื่อเดินทางกลับบ้านที่จังหวัดสมุทรสงคราม พร้อมด้วยลูกน้องคู่ใจ คือ นายสกุลยุทธ์ ทองสายธาร หรือฉายา "ตี๋ ดำเนิน" หรือ "มือปืนร้อยศพ" สภาพรถทั้งคันพรุนไปด้วยรูกระสุน และศพของทั้งคู่ก็ถูกยิงเลือดโชก โดยเฉพาะนายแคล้วที่นั่งอยู่เบาะหลัง ที่ภายในปากยังอมพระเครื่องอยู่ ด้วยหวังว่าจะช่วยคุ้มครองให้ปลอดภัย ซึ่งสาเหตุการลอบสังหารครั้งนี้ จนปัจจุบันก็ยังไม่สามารถหาผู้กระทำผิดมาลงโทษได้ ซึ่งก่อนหน้านั้นแคล้วเคยถูกลอบสังหารด้วยกระสุนและระเบิดมาแล้วถึง 2 ครั้ง จนกลายเป็นคำร่ำลือกันต่าง ๆ นานา ด้วยในขณะนั้น ทางคณะรักษาความสงบเรียบร้อยแห่งชาติ (รสช.) ซึ่งได้กระทำการรัฐประหารไปก่อนหน้านั้นไม่นาน มีนโยบายปราบปรามผู้มีอิทธิพลต่าง ๆ ซึ่งเชื่อกันว่า แคล้ว ธนิกุล เองก็เป็นหนึ่งในรายชื่อเหล่านั้น

อ้างอิง
-------

1. ↑  เด็ดข่าวเก่า เล่าข่าวเด่น - สังหาร แคล้ว ธนิกุล 5 เม.ย. 2534
2. ↑  ลืมกันหรือยัง ...กับอดีตเจ้าพ่อเบอร์ 1 คนนี้ แคล้ว ธนิกุล จากเอ็มไทยเก็บถาวร 2009-02-27 ที่ เวย์แบ็กแมชชีน
3. ↑  กองบรรณาธิการมติชน, 289 ข่าวดัง 3 ทศวรรษหนังสือพิมพ์มติชน, 2549, ISBN 974-323-889-1 สำนักพิมพ์มติชน
**โรงเรียนประชารัฐธรรมคุณ** (อังกฤษ: Pracharatthammakhun School เป็นโรงเรียนมัธยมศึกษา รัฐบาล ประจำ อำเภองาว จังหวัดลำปางสำนักงานคณะกรรมการการศึกษาขั้นพื้นฐาน (ชื่อเดิม: กรมสามัญศึกษา) กระทรวงศึกษาธิการ ก่อตั้งโดย พระครูวิฑิตธรรมคุณ อดีตเจ้าคณะอำเภองาว เปิดการเรียนการสอนวันแรกเมื่อวันที่ 8 ตุลาคม พ.ศ. 2506 เป็นโรงเรียนเป็นโรงเรียนมัธยมศึกษาแห่งแรกของอำเภอ เดิมใช้ชื่อว่า โรงเรียนงาววิทยา และเปลี่ยนมาเป็นชื่อปัจจุบันตั้งแต่ปี พ.ศ.2508

ข้อมูลโรงเรียน
--------------

ตั้งอยู่เลขที่ 115 หมู่ 5 ถนนภานุรังษี ตำบลหลวงเหนือ อำเภองาว จังหวัดลำปาง มีเนื้อที่ 63 ไร่ ประกอบด้วยอาคารเรียน 5 หลัง ได้แก่ หอประชุมสมควรสรรพกิจ อาคารเรียน วิฑิตตานุสรณ์ ปกรณ์พิริยา คุณากรกิจ จิตรภัทร สนามฟุตบอล อาคารอเนกประสงค์ประชารัฐเฉลิมพระเกียรติ บ้านพักข้าราชการครู จัดการเรียนการสอน ในช่วงชั้นการศึกษาที่ 3 และ 4 ระดับมัธยมศึกษาตอนต้น จำนวน 10 ห้องเรียน มัธยมศึกษาตอนปลาย จำนวน 19 ห้องเรียน รวมทั้งสิ้น 29 ห้องเรียน จัดการเรียนการสอนรูปแบบเป็น 4-3-3/7-6-6 ปัจจุบันมีจำนวนนักเรียน 862 คน

เกียรติภูมิ
-----------

โรงเรียนรางวัลพระราชทานประจำปี 2531 ประเภทโรงเรียนขนาดใหญ่

แหล่งที่มา
----------

ข้อมูลโรงเรียน
**ภุชิสสะ ศุภธนพัฒน์** (เกิด 20 ตุลาคม พ.ศ. 2524) ชื่อเล่น **บิ๊ก** เป็นนักแสดง นักร้อง นายแบบชาวไทย อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ เริ่มเข้าสู่วงการบันเทิงจากเวทีการประกวดดัชชี่บอยแอนด์เกิร์ลปี 2002

ประวัติ
-------

ภุชิสสะ ศุภธนพัฒน์ ชื่อเดิม ภุชิสสะ ธนพัฒน์ ชื่อเล่น บิ๊ก (ตามลำดับ) เกิดเมื่อวันที่ 20 ตุลาคม พ.ศ. 2524 เป็นนักแสดง นักร้อง และนายแบบชาวไทย เกิดที่อำเภอบางเลน จังหวัดนครปฐม อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเขาเป็นนักแสดงอิสระ ภุชิสสะจบการศึกษาโรงเรียนมัธยมโรงเรียนพระปฐมวิทยาลัยและจบการศึกษาอุดมศึกษาปริญญาตรีคณะนิเทศศาสตร์ มหาวิทยาลัยธุรกิจบัณฑิต

### การทำงาน

เส้นทางเข้าสู่วงการบันเทิงและเป็นหนึ่งในสมาชิกศิลปินวงเฟรนด์และเมื่อในปี 2545 เขาเริ่มต้นจากเวทีการประกวดดัชชี่บอยแอนด์เกิร์ลปี 2002 ต่อมาเมื่อในปี 2546 บิ๊ก ภุชิสสะ ได้รับโอกาสร่วมแสดงละครเรื่องแรก เบญจา คีตา ความรัก แสดงร่วมกับ รพีภัทร เอกพันธ์กุล ศิวัฒน์ โชติชัยชรินทร์ นวพล ภูวดล และ พาทิศ พิสิฐกุล และแสดงคู่กับ ฑิฆัมพร ฤทธิ์ธาอภินันท์ โดยร่วมการร้องเพลงประกอบละครอีกมากมายและเป็นพระเอกละครหลังข่าวเรื่องแรกและได้ลงนามสัญญาเป็นนักแสดงในสังกัดสถานีโทรทัศน์สีกองทัพบกช่อง 7 และในปีนั้นเขาได้รับรางวัล ท็อปอวอร์ด 2003 สาขานักแสดงนำชายจากละครเรื่อง เบญจา คีตา ความรัก และผลงานละครอีกคับคั่งเมื่อภายหลังเขาได้รับบทบาทนักแสดงสมทบชายจากละครเรื่อง ลูกไม้หลากสี เมื่อในปี 2548 แสดงร่วมกับ ศิวัฒน์ โชติชัยชรินทร์ และ เอมี่ กลิ่นประทุม

เมื่อในปี 2551 บิ๊ก ภุชิสสะ รับงานละครเรื่อง ภูตแม่น้ำโขง เป็นเรื่องสุดท้ายก่อนหมดสัญญาสิ้นสุดการเป็นนักแสดงสถานีโทรทัศน์สีกองทัพบกช่อง 7

ปัจจุบันภุชิสสะได้เข้าพิธีมงคลสมรสกับซินดี้ ช้องมาศ ชาญวิถี แฟนสาวนอกวงการคบหาดูใจมานาน 2 ปี โดยจัดขึ้นที่จังหวัดนครปฐมเมื่อวันที่ 23 มกราคม พ.ศ. 2559

ผลงาน
-----

### ละครโทรทัศน์

* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

| ปี | เรื่อง | บทบาท |
| --- | --- | --- |
| 2556 | หนุ่มบ้านไร่กับหวานใจไฮโซ | ชนะชัย |
| 2556 | มิสเตอร์บ้านนา | โรจน์ |
| 2558 | บางระจัน | เยกินหวุ่น |

* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

| ปี | เรื่อง | บทบาท |
| --- | --- | --- |
| 2546 | เบญจา คีตา ความรัก | วายุ |
| 2547 | เก็บใจให้กันเพื่อวันของเรา | เอก |
| รวมพลคนตักบาตร |  |
| 2548 | ยัยตัวร้ายกับนายป่วน | ป่วน |
| ลูกไม้หลากสี | ชยางกูร (กูร) |
| 2549 | ก๊วนใสหัวใจสะออน |  |
| สาวน้อยร้อยล้าน | คัมภีร์ เสียงทอง |
| รถไต่ถัง | รถถัง |
| 2550 | รักแท้แซ่บหลาย | กิตติ |
| 2551 | ภูตแม่น้ำโขง | เจ้าวรวงศ์ |
| 2562 | สารวัตรใหญ่ | นวคุณ / เนี้ยว |
| สุภาพบุรุษชาวดิน | อติศักดิ์ ศิริเสนี (อ้น) |

* ละครโทรทัศน์ทั้งหมดด้านล่างนี้ออกอากาศทางช่อง 9

| ปี | เรื่อง | บทบาท |
| --- | --- | --- |
| 2553 | ไฟอมตะ | เปี๊ยก |

  

* ละครโทรทัศน์ทั้งหมดด้านล่างนี้ออกอากาศทางช่องพีพีทีวี

| ปี | เรื่อง | บทบาท |
| --- | --- | --- |
| 2559 | นางโชว์ | สันต์ |
| ผมม้าหน้าเต่อ | บิ๊ก |

อ้างอิง
-------

1. ↑  ประวัติข่าวคร่าวของบิ๊ก ภุชิสสะ ธนพัฒน์หนังดีดอทคอม
2. ↑  บิ๊ก ภุชิสสะ อดีตพระเอกจากละคร เบญจา คีตา ความรัก
3. ↑  บิ๊ก ภุชิสสะ แต่งงานแต่ยังไม่ขอมีบุตร
4. ↑  นี่คือชีวิตจริง บิ๊ก ภุชิสสะ อดีตพระเอกจากละคร เบญจา คีตา ความรัก
5. ↑  "งานวิวาห์ของบิ๊ก และ ซินดี้". คลังข้อมูลเก่าเก็บจากแหล่งเดิมเมื่อ 2019-12-03. สืบค้นเมื่อ 2019-12-03.

แหล่งข้อมูลอื่น
---------------


* ภุชิสสะ ศุภธนพัฒน์ ที่อินสตาแกรม
**วัดบางบอน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางบอน ในแขวงบางบอนใต้ เขตบางบอน กรุงเทพมหานคร ปัจจุบันพระครูปรีชาวุฒิกร (มาโนช วชิรวุโธ) เป็นเจ้าอาวาสวัดบางบอน

ประวัติ
-------

วัดบางบอน เดิมเรียกว่า **วัดใหม่ตาเฉย** ชาวบางบอนใต้นำโดยปู่เฉยและย่ากัน เปียธัญญา และเพื่อนบ้านร่วมกันสร้างวัด ปู่เฉยและย่ากันได้บริจาคที่ดินของตนเมื่อปี พ.ศ. 2453 โดยเริ่มจากสร้างเป็นเพิงไม้ปูพื้นด้วยไม้กระดานไว้ซึ่งเดิมเป็นที่อยู่ของตน แต่ต่อมาวัดได้ย้ายฝั่งตรงข้ามกับที่ตั้งวัดบางบอนปัจจุบัน พระภิกษุศิริ สิริปญโญ มีดำริสร้างอุโบสถหลังใหม่ให้ถาวรแทนอุโบสถหลังแรกที่ปู่เฉยเมื่อ พ.ศ. 2459 และได้สร้างพระพุทธปฏิมาประธานซึ่งมีพระนามว่า *พระบรมศรีสุคต อุดมพรตชินกูล พุทธบรมบพิธ (พุทโธ)* ชาวบ้านเรียกพระนามท่านว่า *หลวงพ่อเกษร* โดยทำพิธีทองหล่อพระพุทธรูปขึ้นที่วัดราชโอรสาราม เล่ากันว่า เมื่อครั้งอัญเชิญพระพุทธรูปลงเรือมาตามแม่น้ำ เครื่องยนต์เรือเกิดดับก่อนถึงใต้สะพานข้ามรถไฟ ไม่สามารถเดินทางต่อไปได้ จนต้องนำขึ้นฝั่งเดินทางทางบก เพื่อให้พระพุทธรูปอยู่เหนือสะพาน

ต่อมาได้รับพระราชทานวิสุงคามสีมาในรัชสมัยพระบาทสมเด็จพระมงกุฎเกล้าเจ้าอยู่หัว เมื่อวันที่ 4 มิถุนายน พ.ศ. 2460

อาคารเสนาสนะ
------------

หน้าซุ้มประตูทางเข้าโบสถ์ปรากฏชื่อตาเฉยผู้สร้างวัด อาคารเสนาสนะประกอบด้วยอุโบสถ สร้างเมื่อ พ.ศ. 2511 หอสวดมนต์สร้างเมื่อ พ.ศ. 2540 กุฏิสงฆ์ อาคาร
คอนกรีตเสริมเหล็ก 6 หลัง วิหารสร้างเมื่อ พ.ศ. 2459 ศาลาอเนกประสงค์ สร้างเมื่อ พ.ศ. 2535 ศาลาบำเพ็ญบุญ 2 หลัง มีหอระฆัง 1 หลัง โรงครัว 1 หลัง และกุฏิเจ้าอาวาส 1
หลัง

คลังภาพ
-------

* พระประธานในอุโบสถพระประธานในอุโบสถ
* หลวงพ่อเกษรหลวงพ่อเกษร
* เจดีย์พุทธคยาจำลองเจดีย์พุทธคยาจำลอง
* พระพุทธรูปปางทรงพยากรณ์พระพุทธรูปปางทรงพยากรณ์

อ้างอิง
-------

1. ↑  "ชีวิตชาวสวนและแหล่งผลิตดอกไม้ย่านบางบอน". *สนุก.คอม*.
2. ↑  "สถานที่ท่องเที่ยว". *สำนักงานเขตบางบอน*. คลังข้อมูลเก่าเก็บจากแหล่งเดิมเมื่อ 2020-08-09. สืบค้นเมื่อ 2020-08-27.
3. ↑  "บางบอนแดนดินถิ่นน่ารู้" (PDF).[*ลิงก์เสีย*]

| * ด
* ค
* ก
เขตบางบอน |
| --- |
| แขวง | 
* คลองบางบอน
* คลองบางพราน
* บางบอนใต้
* บางบอนเหนือ

 | ที่ตั้งของเขตบางบอนในกรุงเทพมหานคร |
| ประวัติศาสตร์ | 
* หมู่บ้านบางบอน
* ตำบลบางบอน อำเภอบางขุนเทียน จังหวัดธนบุรี
* แขวงบางบอน เขตบางขุนเทียน กรุงเทพมหานคร
* เขตบางบอน กรุงเทพมหานคร

 |
| ภูมิศาสตร์ | 
* *รายชื่อคลอง*
	+ บางโคลัด
	+ บางบอน
	+ พระยาราชมนตรี
	+ วัดสิงห์
	+ สะแกงาม

 |
| เศรษฐกิจ | 

|  |  |
| --- | --- |
| คมนาคม | 
* ถนน
	+ กัลปพฤกษ์
	+ กาญจนาภิเษก
	+ บางขุนเทียน
	+ บางบอน 1
	+ บางบอน 2
	+ บางบอน 3
	+ บางบอน 4
	+ บางบอน 5
	+ พรมแดน
	+ พรหมราษฎร์
	+ มนธาตุราชศรีพิจิตร์
	+ เอกชัย
* รายชื่อทางแยก
* ทางรถไฟสายวงเวียนใหญ่–มหาชัย
	+ บางบอน
	+ รางโพธิ์

 |

 |
| สังคม | 

|  |  |
| --- | --- |
| การศึกษา | 
* วิทยาลัยเทคนิคราชสิทธาราม
* วิทยาลัยเทคโนโลยีธนบุรีบริหารธุรกิจ
* โรงเรียนนวลนรดิศวิทยาคมรัชมังคลาภิเษก
* โรงเรียนศึกษานารีวิทยา
* โรงเรียนสารสาสน์วิเทศบางบอน

 |
| วัฒนธรรม | 
* วัดบางบอน
* วัดนินสุขาราม
* วัดวิสุทธารัตนาราม
* วัดโพธิ์พุฒตาล

 |
| ราชการ | 
* กองกำกับการตำรวจม้า
* ทัณฑสถานหญิงธนบุรี
* เรือนจำพิเศษธนบุรี

 |

 |
| หมวดหมู่ หมวดหมู่ |
บทความนี้เกี่ยวกับละครโทรทัศน์ที่ออกอากาศในปี พ.ศ. 2540 สำหรับละครโทรทัศน์ที่ออกอากาศชุดแรก ดูที่ 8 เทพอสูรมังกรฟ้า (ละครโทรทัศน์ พ.ศ. 2525) สำหรับความหมายอื่น ดูที่ 8 เทพอสูรมังกรฟ้า (แก้ความกำกวม)

**8 เทพอสูรมังกรฟ้า** (อังกฤษ: Demi-Gods And Semi-Devils) เป็นละครโทรทัศน์ที่สร้างขึ้นในปี พ.ศ. 2540 กล่าวถึงเรื่องราวของวรรณกรรมของ กิมย้ง เรื่อง 8 เทพอสูรมังกรฟ้า นำแสดงโดย เฉิน ฮ่าวหมิน, ฝาน เส้าหวง, หวง เย่อหัว ออกอากาศทางช่อง TVB ในจีน

ถึงแม้ว่าในปีที่ออกฉาย 8 เทพอสูรมังกรฟ้า 1997 จะได้รับความนิยมเป็นอย่างดีในจีนแผ่นดินใหญ่และหวงเย่อหัวก็ได้รับคำชื่นชมในบท เฉียวฟง เป็นอย่างมาก

แต่ในเกาะฮ่องกง ผลตอบรับจากผู้ชมกลับได้เรตติ้งในระดับปานกลางเท่านั้น คือ เรตติ้งเฉลี่ยต่อตอน 33% และทำเรตติ้งสูงสุดได้ 38%

จนกระทั่งหลายปีผ่านไป ชาวฮ่องกง กลับยกย่องว่าละครเรื่อง 8 เทพอสูรมังกรฟ้า (1997) เป็นนวนิยายรีเมคของกิมย้งเพียงเรื่องเดียวในยุค 90s ที่ดีกว่าเวอร์ชันเก่าในยุค 80s คือ 8 เทพอสูรมังกรฟ้า (1982) และกลายเป็นตำนานเวอร์ชันฮ่องกงที่ถูกยกย่องว่าประสบความสำเร็จ(ด้านเรตติ้งความนิยม)ในจีนมากที่สุด

เนื้อเรื่องย่อ
--------------

เรื่องราวเหตุการณ์ในยุคราชวงศ์ซ่งที่ทำศึกรบพุ่งกับแคว้นเหลียว เฉียวฟง จอมยุทธ์หนุ่มผู้เปี่ยมด้วยคุณธรรม ถูกเหล่าคนถ่อยใส่ความว่าเป็น ฆาตกรสังหารรองประมุขพรรคกระยาจกและขุดคุ้ยนำเรื่องชาติกำเนิดมาเปิดโปง จนทำให้เหล่าชาวยุทธ์บางส่วนหลงเชื่อจึงพยายามกดดันให้เฉียวฟงสละตำแหน่งประมุขพรรคกระยาจก เฉียวฟงต้องการล้างมลทินจึงออกเดินทางพยายามสืบหาประวัติเรื่องชาติกำเนิดที่แท้จริงของตนเอง และก็ได้กลับมาล้างมลทินของตนเองได้สำเร็จ

นักแสดง
-------

* หวง เย่อหัว รับบท เฉียวฟง หรือ เซียวฟง
* เฉิน ฮ่าวหมิน รับบท ต้วนอี้
* ฝาน เส้าหวง รับบท ซิจุ๊
* เฉิง กัวเกียง รับบท มัก หยุงฟัก

ความสำเร็จ
----------

### ในฮ่องกง

8 เทพอสูรมังกรฟ้า 1997 กลายเป็นละครของกิมย้งในยุค 90 เพียงเรื่องเดียว ที่มีเรตติ้งสูงกว่า ละครเรื่องเดียวกันในยุค 80 คือเรื่อง 8 เทพอสูรมังกรฟ้า 1982

ส่วนละครของ กิมย้ง เรื่องอื่น ๆ ในยุค 90 เช่น มังกรหยก ภาค 1(1994) , มังกรหยก ภาค 2 (1995) เรตติ้งแพ้ มังกรหยก ภาค 1 และ 2 ในยุค 80

ทำให้ละครเรื่อง 8 เทพอสูรมังกรฟ้าเวอร์ชันนี้ ได้รับความสำเร็จและหวงเย่อหัว ก็ได้รับการยกย่องอย่างสูงในเวลาต่อมา

### ในจีน

แหล่งข้อมูลอื่น
---------------

* (จีน) *Demi-Gods and Semi-Devils (2003 version)* on Baidu Baike

หมวดหมู่:ละครโทรทัศน์ฮ่องกงที่เริ่มออกอากาศตั้งแต่ พ.ศ. 2540
หมวดหมู่:ละครโทรทัศน์ฮ่องกงที่ยุติการออกอากาศในปี พ.ศ. 2540
**ศึกชิงขุมทรัพย์สะท้านภพ** (จีน: 蕭十一郎 อังกฤษ: Treasure Raiders) เป็นละครโทรทัศน์ที่สร้างขึ้นในปี ค.ศ. 2002 ละครโทรทัศน์ที่ดัดแปลงเรื่องราวมาจากวรรณกรรมชิ้นเอกของ โก้วเล้ง เรื่อง **บุตรที่สิบเอ็ด** นำแสดงโดย หยู เป่า, เอธีน่า ชู, อู๋ ฉีหลง, หม่า ย่าซู, ว่าน หงเจี๋ย, หลิว ซื่อถง ออกอากาศทางช่อง CCTV ในประเทศจีน และออกอากาศทางช่อง 3 แฟมิลี่ ใน ประเทศไทย โดยออกอากาศต่อจากละครเรื่อง มังกรคู่สู้สิบทิศ

เนื้อเรื่องย่อ
--------------

ก่อนที่ ชอลิ้วเฮียง จะสิ้นใจได้เปิดเผยความลับเรื่องขุมทรัพย์ต่อสกุลเซียว จากนี้อีกหกสิบปี ทายาทของตนจะปรากฏตัวเพื่อนำขุมทรัพย์กลับคืนไป สกุลเซียวมีคนละโมบอยากได้ขุมทรัพย์มาครอง ด้วยเหตุนี้จึงนำมาซึ่งความหายนะของสกุลเซียว พ่อของเซียวสืออี้หลาง ไม่อยากให้ประวัติศาสตร์ซ้ำรอย เกิดเหตุโศกนาฏกรรมในอดีต จึงกัดฟันฆ่าน้องชายของเซียวสืออี้หลาง ทำให้เซียวสืออี้หลางเป็นคนเดียวที่รู้ความลับเรื่องนี้ จนกลายเป็นผู้ต้องหาคดีอุกฉกรรจ์ เป็นที่หมายหัวของทางการและบรรดาชาวยุทธ แต่มีเพียงมือปราบ ฟงซื่อเหนียง คนเดียวที่เชื่อว่าเซียวสืออี้หลางเป็นผู้บริสุทธิ์ แต่ด้วยติดที่ฐานะเป็นมือปราบจึงต้องทำตามหน้าที่สือหาความจริงให้กระจ่าง ยุทธภพมีข่าวลือว่าดาบล่ากวางและขุมทรัพย์เกี่ยวพันกัน เพื่อไม่ให้ข่าวลือขยายวงกว้างออกไป เซียวสืออี้หลางจึงขโมยดาบล่ากว่างไป นึกไม่ถึงว่าดาบล่ากวางกลับเป็นของปลอม ส่วนดาบล่ากวางของจริงนั้นอยู่ในมือคนลึกลับองค์ชายน้อย องค์ชายน้อยลักพาตัว เสิ่นปี้จิน หญิงงามอันดับหนึ่งของแผ่นดิน เซียวสืออี้หลางสือหาความจริงยื่นมือช่วยเหลือเสิ่นปี้จินและพานางหลบหนีไป

นักแสดง
-------

* หยู เป่า รับบท หลิน เฉิงปี่
* เอธีน่า ชู รับบท เฉิน ปี้จุน
* อู๋ ฉีหลง รับบท เซี่ยวซื่อ อี้หลาง
* หม่า ย่าซู รับบท ฟง สื่อเหนียง
* ว่าน หงเจี๋ย รับบท หยาง ไค่ไถ่
* หลิว ซื่อถง รับบท เหลียน เฉิงจิ่น
* หยาง จุ้นยี่ รับบท เหลียง เจี่ยว
* จาง จิน รับบท เสี่ยอิง
* เจิ้ง อู่จี รับบท เฉิน ไถ่จุน
* ซุ่ย เจ๋อหมิง รับบท ซื่อหม่า เซียง
* กง เสี่ยวฮุ่ย รับบท ซู่ซู่
* อู๋ เจิ้น รับบท เซี่ยว เหยาโห
* หลี่ เชี่ยน รับบท เสี่ยว กงสื่อ
* ซุน เป่ากวง รับบท ไป๋หยาง
* เฉา เฟิง รับบท ลี่ เหลี่ยว
* เจิ้ง จื่อเชา รับบท หนี่เชียว
* เสา ซี่เหวิน รับบท เสี่ยว เซียง

อ้างอิง
-------

แหล่งข้อมูลอื่น
---------------

* ศึกชิงขุมทรัพย์สะท้านภพ ที่ซินล่างเวย์ปั๋ว (ในภาษาจีน)
* ศึกชิงขุมทรัพย์สะท้านภพ ที่อินเทอร์เน็ตมูวีเดตาเบส

หมวดหมู่:ละครโทรทัศน์จีนที่ยุติการออกอากาศในปี พ.ศ. 2546
**คุณนายตื่นสาย** (อังกฤษ: Common Purslane, Verdolaga, Pigweed, Little Hogweed หรือ Pusley) เป็นพืชล้มลุก อวบน้ำในวงศ์ผักเบี้ย สามารถสูงได้ถึง 40 ซม.มีประมาณ 40 สายพันธุ์ในการปลูกเลี้ยงในปัจจุบัน มีการกระจายพันธุ์ในโลกเก่าตั้งแต่แอฟริกาเหนือถึงตะวันออกกลางและอนุทวีปอินเดียถึงเอเชียตะวันออกเฉียงใต้ และออสตราเลเซีย ดอกชนิดนี้บานเมื่อมีแสงแดดส่องทั่วถึง

คุณนายตื่นสายมีชื่อพื้นเมืองอื่นอีกดังนี้: ผักตาโค้ง (นครราชสีมา) ผักเบี้ยดอกเหลือง (กลาง) ผักเบี้ยใหญ่ (กลาง) และ ผักอีหลู (เงี้ยว แม่ฮ่องสอน)

ลักษณะทางพฤษศาสตร์
------------------

คุณนายตื่นสายเป็นไม้คลุมดิน ลำต้นอวบน้ำสีม่วงแดง แผ่ทอดเลื้อยไปตามผิวดิน ใบเดี่ยว เรียงสลับ ใบรูปไข่กลับแกมรูปรี กว้าง 1-2 เซนติเมตร ยาว 2-3 เซนติเมตร ปลายใบแหลม โคนใบสอบ ขอบใบเรียบ แผ่นใบอวบน้ำ ผิวใบด้านบนสีเขียวอ่อนถึงเขียวเข้ม บางพันธุ์มีขอบใบขลิบสีแดง

ดอกสีขาว ชมพู แดง เหลือง ส้ม ออกเป็นดอกเดี่ยวตามซอกใบหรือปลายกิ่ง กลีบดอกชั้นเดียว บอบบาง ขอบกลีบดอกหยักเป็นคลื่น บานเมื่อได้รับแสงแดดตอนเช้า ดอกบานเต็มที่กว้าง 1-1.5 เซนติเมตร ผลแห้งแตก มีเมล็ดจำนวนมาก

อ้างอิง
-------

1. ↑  Marlena Spieler (July 5, 2006). "Something Tasty? Just Look Down". *The New York Times*.
2. ↑  เต็ม สมิตินันทน์ *ชื่อพรรณไม้แห่งประเทศไทย* เก็บถาวร 2010-05-01 ที่ เวย์แบ็กแมชชีน สำนักงานหอพรรณไม้ กรมอุทยานแห่งชาติ สัตว์ป่า และพันธุ์พืช, พ.ศ. 2549
3. ↑  คุณนายตื่นสาย เก็บถาวร 2010-03-05 ที่ เวย์แบ็กแมชชีน ฐานข้อมูลพันธุ์ไม้ที่ใช้ในงานภูมิสถาปัตยกรรม, ศูนย์ความรู้ทางด้านการเกษตร สำนักหอสมุด มหาวิทยาลัยเกษตรศาสตร์

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**คุณนายตื่นสาย**

* *"Portulaca oleracea"* เก็บถาวร 2011-01-25 ที่ เวย์แบ็กแมชชีน. FloraBase. Department of Environment and Conservation, Government of Western Australia.  เก็บถาวร 2011-01-25 ที่ เวย์แบ็กแมชชีน.
* Online Field guide to Common Saltmarsh Plants of Queensland เก็บถาวร 2011-03-02 ที่ เวย์แบ็กแมชชีน
การงาน
------

**มิโซโนะ** (ญี่ปุ่น: みその; โรมาจิ: *Misono*) หรือในชื่อจริงว่า **มิโซโนะ โคดะ** (ญี่ปุ่น: 神田 美苑; โรมาจิ: *Kōda Misono*) เกิดเมื่อวันที่ 13 ตุลาคม ค.ศ. 1984 ที่นครเกียวโต ประเทศญี่ปุ่น เป็นนักร้องญี่ปุ่น อดีตนักร้องนำวง day after tomorrow โดยแยกวงไปเมื่องเดือนสิงหาคม ค.ศ. 2005 และเริ่มต้นการเป็นนักร้องเดี่ยวหลังจากนั้นเป็นต้นมา

มิโซโนะเดบิวการเป็นนักร้องเดี่ยวกับค่ายเอเว็กซ์ แทร็กซ์ในปี ค.ศ. 2006 เริ่มต้นการเป็นนักร้องเดี่ยวกับซิงเกิลแรก "VS" ในเดือนมีนาคม พ.ศ. 2006 เป็นเพลงประกอบเกม "Tales of the Tempest" ของเครื่องนินเทนโด ดีเอส ตามมาด้วยซิงเกิลที่สอง "โคจินจูเกียว" ในเดือนพฤษภาคม ค.ศ. 2006 และซิงเกิลที่สาม "SPEEDRIVE" ที่วางจำหน่ายในเดือนกรกฎาคม ค.ศ. 2006 โดยเป็นเพลงประกอบภาพยนตร์ที่สร้างมาจากการ์ตูนเรื่อง "Love★Com" ซิงเกิลที่สี่ "เลิฟลี่♡อายส์แคท" โดยมีเพลงหน้าบีอย่าง "TOMORROW" เป็นเพลงประกอบโฆษณากูลิโกะ สามารถเปิดตัวในอันดับที่ 9 ออริกอนชาร์ต 

หลังจากซิงเกิลที่ห้า "ฮ็อตไทม์ / A. ~answer~" มิโซโนะออกอัลบั้มเดี่ยวชุดแรก "Never+land" แต่ก็ไม่ประสบความสำเร็จเท่าไหร่นัก เนื่องจากยอดขายเปิดตัวสัปดาห์แรกน้อยและขาดการโปรโมตจากต้นสังกัดอย่างเอเว็กซ์ แทร็กซ์ และนอกจากนี้ยังส่งผลกระทบทำให้มินิอัลบั้มของเธอต้องหยุดชะงักลงในที่สุด 

วันที่ 16 พฤษภาคม ค.ศ. 2007 ได้วางจำหน่ายซิงเกิล "โปจิ" โดยมีเพลงหน้าบีอย่าง "11eleven" รวมอยู่ด้วยเปิดตัวสัปดาห์แรกที่อันดับที่ 36 ของออริกอนชาร์ต หลังจากนั้นในซิงเกิลต่อมา "นินินซังเคียวคุ" เป็นเพลงประกอบเกม "Tales of Symphonia: Dawn of the New World" บนเครื่องเกม Wii 

มิโซโนะเป็นน้องสาวของคูมิ โคดะ

เรียลลิตีโชว์
-------------

หลังจากที่มิโซโนะแยกวง day after tomorrow มาเป็นเวลาหกเดือน เธอได้เกิดโรคอ้วนขึ้น อาจส่งผลต่อชื่อเสียงและการงานของเธอเอง จนทำให้เธอสมัครใจเข้าร่วมรายการเรียลลิตีโชว์ของ MTV Japan ในเดือนกันยายน ค.ศ. 2006 โดยชื่อรายการว่า "MTV Girls meet Beauty supported by Takano Yuri" โดยออกอากาศผ่านทางเอ็มทีวีเมื่อวันที่ 5 ตุลาคม ค.ศ. 2006

ผลงาน
-----

### ซิงเกิล

* [2006.03.29] VS (Versus)
* [2006.05.10] Kojin Jugyou (個人授業; "Private Lessons")
* [2006.07.12] Speedrive (スピードライブ)
* [2006.11.01] Lovely♥Cat's Eye (ラブリー♥キャッツアイ)
* [2007.02.07] Hot Time / A. ~Answer~ (ホットタイム)
* [2007.05.16] Pochi (ポチ; "Click")
* [2007.09.12] Zasetsu Chiten (挫折地点; "Discouraging Points")
* [2007.11.14] Juunin Toiro (十人十色; "Ten People, Ten Colors")
* [2008.01.30] Mugen Kigen (夢幻期限; "Fanasty Period")
* [2008.06.25] Ninin Sankyaku (二人三脚; "Three-Legged Race")
* [2008.10.29] Kazoku no Hi / Aburazemi♀ (Osaka Version) -Piano・Version- (アブラゼミ♀ (大阪バージョン) -ピアノ・バージョン-)
* [2009.02.25] Kyuukon~Yaruki・Genki・Sonokinonekko~ / ?cm (球魂~やる気・元気・その木の根っこ)
* [2009.03.31] It's all Love! (Koda Kumi x misono)

### ภาพยนตร์

* Obachan Chips

* The Harimaya Bridge

### อัลบั้ม

* [2007.02.28] never+land
* [2008.07.16] 生 -say-

ดูเพิ่ม
-------

* คูมิ โคดะ

แหล่งข้อมูลอื่น
---------------

* เว็บไซต์อย่างเป็นทางการของมิโซโนะ เก็บถาวร 2007-06-09 ที่ เวย์แบ็กแมชชีน
มิโซะเลือด (ญี่ปุ่น: *イン ザ・ミソスープ In za Misosūpu*, อังกฤษ: *In the Miso Soup*) เป็นนิยายที่เขียนโดย ริว มูราคามิ ตีพิมพ์ในญี่ปุ่นปี 1997 ฉบับภาษาไทยอยู่ระหว่างการจัดพิมพ์

พล็อตเรื่อง
-----------

เคนจิ, ไกด์นำเที่ยวยามค่ำคืน ต้องพบกับฝันร้ายที่เขาไม่อาจลืมเลือน เมื่อแฟรงค์ว่าจ้างเคนจิให้พาเขาเที่ยวกลางคืนในอุตสาหกรรมเซ็กส์ของญี่ปุ่นเป็นเวลาสามวัน

ตัวละคร
-------

### ตัวละครหลัก

  

1. เคนจิ - ไกด์นำเที่ยวยามค่ำคืนในโตเกียว อายุ 20 ปี เป็นผู้บรรยายเรื่อง

2. แฟรงค์ - นักท่องเที่ยวชาวอเมริกันตัวอ้วน เตี้ย ผู้ว่าจ้างให้เคนจิพาเขาเที่ยวกลางคืน

  

### ตัวละครย่อย

  

1. อาซามิ/มาโดกะ - โฮสเตสในร้านโชว์เปลือย

2. จุน - แฟนสาวอายุสิบหกของเคนจิ

3. มากิ - หญิงบริการในโอมิไอผับ เธออ้างว่าเธอไม่ใช่หญิงขายบริการ และทำงานในคลับชั้นสูง

4. โนริโกะ - คนเชียร์แขกให้โอมิไอผับ และเคยเป็นเยาวชนผู้กระทำความผิดมาก่อน

5. เรกะกับริเอะ - สองสาวโฮสเตสในลินเจอรี่ผับ

6. ซาโตชิ - คนเชียร์แขกให้ลินเจอรี่ผับ เป็นเพื่อนของเคนจิ

7. โยโกยามะ - ผู้จัดพิมพ์หนังสือท่องเที่ยวยามค่ำคืน โตเกียว พิงค์ ไกด์

8. ยูโกะ - หญิงบริการในโอมิไอผับ เช่นเดียวกับมากิ

  

### เหยื่อที่กล่าวถึงนอกท้องเรื่อง

1. อากิโกะ ทากาฮาชิ - เด็กนักเรียนมัธยมอายุสิบเจ็ดปี

2. คนจรจัดไม่ทราบชื่อ

  

### บุคคลจริงที่นิยายกล่าวอ้างถึง

1. นามิเอะ อามุโระ - นักร้องเพลงป๊อบสาวชาวญี่ปุ่น

2. เคนนี เบอร์เรลล์ - นักกีตาร์เพลงแจ๊สชาวอเมริกัน

3. โรเบิร์ต เดอ นีโร - นักแสดงระดับรางวัลออสการ์ชาวอเมริกันที่แฟรงค์กล่าวถึง

4. เอ็ด แฮร์ริส - นักแสดงชาวอเมริกันที่แฟรงค์เปรียบเทียบเขากับตนเอง

5. เซโกะ มัตซึดะ - นักร้อง/นักแต่งเพลงป๊อบชาวญี่ปุ่น

6. เวส มอนต์โกเมอรี - นักกีดาร์เพลงแจ๊สชาวอเมริกัน

7. มิสเตอร์ชิลด์เด้นท์ - วงดนตรีญี่ปุ่นในยุคปลาย 1980

8. ทาคาโกะ โอคามูระ - นักร้อง/นักแต่งเพลงชาวญี่ปุ่น

9. ยูกิ อูชิดะ - นักแสดง/นางแบบชาวญี่ปุ่น